NGC 6240

Den NGC 6240 ass eng irregulär Galaxie am Stärebild Ophiuchus, ongeféier 400 Millioune Liichtjoer vun eiser Äerd ewech. Aussergewéinlech un där Galaxie ass, datt et an hirem Kär zwéi aktiv Schwaarz Lächer gëtt, déi duerch d'Kollisioun vun zwou klenge Galaxien am neie Galaxiëkär entstane sinn.

Déi béid Schwaarz Lächer strale vill Röntgenstralung of a kreesen am Ofstand vun 3.000 Liichtjoer ëmeneen, bis si an en ettlech honnert Millioune Joer matenee verschmëlzen.

Well d'Kollisioun vun de béide Galaxien eréischt ronn 30 Millioune Joer hir ass, weist sech den NGC 6240 als typesch Starburstgalaxie. Wéinst der relativer Duerchléissegkeet vum Stëbs an der Galaxie, fir d'Infraroutliicht vun de jonke Stären ass den NGC 6240 eng ultraliichtkräfteg Infraroutgalaxie (ULIRG), déi gutt mat dem Infrarout-Teleskop Spitzer Infraroutteleskop observéiert ka ginn.

 Entdeckung 
D'Galaxie NGC 6240 gouf den 12. Juli 1871 vum franséischen Astronom Édouard Jean-Marie Stephan entdeckt.

 Kuckt och 

 Um Spaweck 

 Chandra
 Bericht des Max-Planck-Instituts (PDF-Datei; 318 kB)
 Dissertation Uni Hamburg
 SEDS

Kategorie:Irregulär Galaxien am NGC-Katalog
Kategorie:NGC-Objete vu 6001 bis 6500
Kategorie:Stärebild Ophiuchus
Kategorie:Astronomesch Objeten, déi 1871 entdeckt goufen
Kategorie:Entdeckunge vum Édouard Jean-Marie Stephan